Til tider – blant annet i 1970-årene, da Chateau Neuf ble bygget – har polariseringen i politiske spørsmål vært stor i studentorganisasjonen. Bygningen ble av praktiske årsaker oppført med to trapper som fører til Storsalen, der debattene ble holdt – en trapp til høyre, og en trapp til venstre. Selv om motsetningene var store, fikk alle slippe til, og Det Norske Studentersamfund har fått tilnavnet «landets frieste talerstol».